Хайнрих Хайне
Ей, обвита в черен плащ…

Превод от немски: Димитър Стоевски, 1947

chitanka.info

Ей, обвита в черен плащ

нощ злокобна се задава;

дремят нашите души,

всеки морно се прозява.

Ти старееш, аз съм стар,

пролетта ни мина вече;

ти си хладна, аз студен —

зимата не е далече.

Как е мрачен този край!

След любовна скръб блажена

идат скърби без любов

и смъртта живота сменя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.